**Molėtų rajono savivaldybės taryba**

**SPRENDIMAS**

**Dėl socialinio būsto pirkimo MOLĖTŲ RAJONO SAVIVALDYBĖS nuosavybėn ir pirkimo sutarties sudarymo**

2020 m. spalio 29 d. Nr. B1-274

Molėtai

Vadovaudamasi Lietuvos Respublikos vietos savivaldos įstatymo 6 straipsnio 15 punktu, 16 straipsnio 2 dalies 31 punktu, 4 dalimi, Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 6 straipsnio 5 punktu, 12 straipsnio 1, 2, 4 dalimis, Žemės, esamų pastatų ar kitų nekilnojamųjų daiktų įsigijimo arba nuomos ar teisių į šiuos daiktus įsigijimo tvarkos aprašo, patvirtinto Lietuvos Respublikos Vyriausybės 2017 m. gruodžio 13 d. nutarimu Nr. 1036 „Dėl Žemės, esamų pastatų ar kitų nekilnojamųjų daiktų įsigijimo arba nuomos ar teisių į šiuos daiktus įsigijimo tvarkos aprašo patvirtinimo“, 67, 69 punktais, Sprendimų dėl laimėjusių kandidatų, perkant nekilnojamąjį daiktą Molėtų rajono savivaldybės vardu, priėmimo ir pirkimo sutarties sudarymo tvarkos aprašo, patvirtinto Molėtų rajono savivaldybės tarybos 2020 m. balandžio 30 d. sprendimu Nr. B1-91 „Dėl Sprendimų dėl derybas laimėjusių kandidatų, perkant nekilnojamąjį daiktą Molėtų rajono savivaldybės vardu, priėmimo ir pirkimo sutarties sudarymo tvarkos aprašo patvirtinimo“ 4, 5, 6 punktais,

Molėtų rajono savivaldybės taryba n u s p r e n d ž i a:

1. Pripažinti derybas laimėjusiu kandidatą R. S.

 2. Pirkti už savivaldybės biudžeto ir Europos Sąjungos lėšas socialinį būstą: 34,47 kv. m bendrojo ploto vieno kambario butą (nekilnojamojo turto registro įrašo Nr. 90/19890; unikalus Nr. 6294-0003-0016:0011; pastatas plane pažymėtas 1A5p) su 5,53 kv. m ploto rūsiu R-42, esantį Molėtų r. sav., Molėtų m., Melioratorių g. 11-11, už 25000 (dvidešimt penkis tūkstančius) eurų.

 3. Įgalioti Molėtų rajono savivaldybės administracijos direktorių, o jo dėl ligos, komandiruotės, atostogų ar kitų objektyvių priežasčių nesant, Savivaldybės administracijos direktoriaus pavaduotoją pasirašyti 2 punkte nurodyto savivaldybės būsto pirkimo sutartį.

 4. Pavesti Molėtų rajono savivaldybės administracijos direktoriui nustatyti sutarties pasirašymo vietą, dieną, laiką ir apie tai per 3 darbo dienas pranešti savininkui.

 5. Įsigytą Molėtų rajono savivaldybės nuosavybėn 2 punkte nurodytą savivaldybės būstą įtraukti į savivaldybės būstų sąrašą ir perduoti Molėtų rajono savivaldybės administracijai (kodas 188712799) valdyti, naudoti ir disponuoti juo patikėjimo teise.

 6. Įgalioti Molėtų rajono savivaldybės merą pasirašyti 2 punkte nurodyto savivaldybės būsto priėmimo - perdavimo aktą.

Šis sprendimas gali būti skundžiamas Lietuvos Respublikos administracinių bylų teisenos įstatymo nustatyta tvarka ir terminais.

Savivaldybės meras Saulius Jauneika